CELEX: 32005R1805
Language: sl
Date: 2005-11-03 00:00:00
Title: Uredba Komisije (ES) št. 1805/2005 z dne 3. novembra 2005 o spremembi Uredbe (ES) št. 356/2005 o podrobnih pravilih za označitev in istovetnost pasivnih ribolovnih orodij in vlečnih mrež z gredjo

4.11.2005   
            
            
               SL
            
            
               Uradni list Evropske unije
            
            
               L 290/12
            
         
      UREDBA KOMISIJE (ES) št. 1805/2005
   z dne 3. novembra 2005
   o spremembi Uredbe (ES) št. 356/2005 o podrobnih pravilih za označitev in istovetnost pasivnih ribolovnih orodij in vlečnih mrež z gredjo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike (1), in zlasti člena 5(c) in 20a(3) Uredbe,
   ob upoštevanju naslednjega:
   
               (1)
            
            
               Na področju skupne ribiške politike je treba navesti označitev in istovetnost pasivnega orodja; zato je bila sprejeta Uredba Komisije (ES) št. 356/2005 z dne 1. marca 2005 o podrobnih pravilih za označitev in istovetnost pasivnih ribolovnih orodij in vlečnih mrež z gredjo (2).
            
         
               (2)
            
            
               Pridobljene izkušnje in nedavna mnenja držav članic kažejo, da namestitev vmesnih označevalnih boj, kot zahteva člen 14 Uredbe (ES) št. 356/2005, povzroča praktične težave pri popolnem izvajanju.
            
         
               (3)
            
            
               Pogostost namestitve vmesnih označevalnih boj je treba revidirati ob upoštevanju posebnih pogojev, ki prevladujejo na različnih ribolovnih območjih Skupnosti.
            
         
               (4)
            
            
               Ukrepi, predvideni v tej uredbi, so v skladu z mnenjem Upravljalnega odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Člen 14 Uredbe (ES) št. 356/2005 se nadomesti z naslednjim:
   
      „Člen 14
      Vmesne označevalne boje
      1.   Vmesne označevalne boje morajo biti pritrjene na pasivno orodje, ki je daljše od 5 navtičnih milj:
      
                  (a)
               
               
                  Vmesne označevalne boje so razvrščene na razdalji največ 5 navtičnih milj, tako da noben del orodja, ki je dolg 5 navtičnih milj ali več, ne ostane neoznačen.
               
            
                  (b)
               
               
                  Vmesne označevalne boje imajo enake značilnosti, kot jih imajo končne označevalne boje na vzhodnem delu, razen belih zastav.
               
            2.   Z odstopanjem od odstavka 1 so vmesne označevalne boje na Baltskem morju pritrjene na pasivno orodje, ki je daljše od 1 navtične milje. Vmesne označevalne boje so razvrščene na razdalji največ 1 navtične milje, tako da noben del orodja, ki je dolg 1 navtično miljo ali več, ne ostane neoznačen.
      Vmesne označevalne boje imajo enake značilnosti, kot jih imajo končne označevalne boje na vzhodnem delu, razen naslednjega:
      
                  (a)
               
               
                  zastave so bele;
               
            
                  (b)
               
               
                  vsaka peta vmesna označevalna boja je opremljena z radarskim odsevnikom, ki oddaja odmev najmanj dve navtični milji.“
               
            
   Člen 2
   Člen 15 Uredbe (ES) št. 356/2005 se nadomesti z naslednjim:
   
      „Člen 15
      Ta uredba začne veljati sedmi dan po objavi v Uradnem listu Evropske unije.
      Uporablja se od 1. januarja 2006.“
   
   Člen 3
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. novembra 2005
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 261, 20.10.1993, str. 1. Uredba, kakor je bila nazadnje spremenjena z Uredbo (ES) št. 768/2005 (UL L 128, 21.5.2005, str. 1).
   
      (2)  UL L 56, 2.3.2005, str. 8.